Harusi ya kukata na shoka

HARUSI YA KUKATA NA SHOKA

Siku ambayo tululikuwa tumengojea hatimaye ilifika. Nasi hatukuwa na
budi ila kuilaki kwa mikono miwili. Dada yangu alikuwa anafunga mbingu
za maisha na mpenzi wake Rakesh.

Siku yenyewe niliamka na kuchungulia dirishani. Umande nyasini ulikuwa
unametameta huku ukicheza danedane mithili ya almasi. Nilipigaa guu mosi
guu pili hadi sebuleni. Sebuleni nilipata meza ikilia kwa uzito wa
chakula. Niliamua kuelekea bafuni kugoka kwa maji fufutende. Muda wa
paka kunawia mate yake nilikuwa nishamaliza na kurudi sebuleni.
Niliwakuta wavyele wangu wamekaa tayari kuanza kuteremsha kiasha kinywa.
Tulikaa na zote tukafurahia chakula ambacho kilikuwa kitamu mithili ya
halua kwa tende.

Tuliekea vyumbani mwetu na kila mmoja kuvalia lebasi lililokuwa
limetengwa kwa siku hiyo. Mama pamoja na baba wote walikuwa
wameshamaliza na wanatungonjea garini. Dada yangu alivalia nadhifu. Kaka
wangu pia walivalia kiasi cha tausi kuonea gere. Tulielekea wote garini.

Tulipofika njiani, sote tulikuwa na furaha mithili ya mvuvi aliyekinasa
kishazi cha samaki. Tuliimba na kumsifu Mola. Muda wa kuku kumeza punje
za mtama tulifika kanisani. Kanisa lilikuwa limerembeshwa. Vijana kwa
wazee walimetameta. Tuliketi na tukangonjea bwana harusi. Mimi kwa
sababu nilikuwa mbwakoko, sikuweza kutulia. Nilianza kuranda randa. Huku
nikiwa mwingi wa furaha. Nilipokuwa kwenye hamsini zangu, niliweza kuona
mlolongo wa magari. Lo! Alikuwa bwana harusi. Niliekea kuwalaki bwana
harusi. Walifika na kisha kushuka garini.

Bwana harusi alikuwa mtanashati. Walianza kuteambea kwa mwendo wa kobe
kuelekea kanisani. Dada yangu hiyo siku alikuwa mrembo sana. Ungedhani
Mungu alichukua siku ayami kumwuumba. Hakuwa mnene tipwatipwa wala
mkonde kimbaumbau bali alikuwa mwenye umbo la wastani. Alikuwa na macho
ya kikombe. Shingo la upanga. Mungu ampe nini amnyime nini? Mwili wake
ulikamilika kwa kiuno cha bunzi. Bwana harusi alikuwa mwenye rangi ya
maji ya kunde. Kwa kweli hao wawili walifaana.

Kanisani nyaadhi zilisomwa. Watu wakawatakia maarusi hao maisha ya asali
na maziwa. Wakati wa zawadi ulifika. Watu walianza kumimina ili
kuwapokeza wawili hao zawadi Lo! Nilichokiona karibu moyo uruke nje ya
mwili. Joka kubwa!!

Wuuui! Wuiii! Nduru zilisheni kote. Si kaskazini si mashariki. Watu
walitimua mbio mguu niponye. Wengine waliangukiana na wengine kuumizwa.
Mimi nilikimbia kama risasi. Joka hilo lilienda na kumuuma vibaya sana
bwana harusi. Dada yangu( bibi harusi), huyo alikimbilia maisha yake.
Joka hilo baada ya uvamizi lilitokomea msituni bila kusafirishwa
jongomeo.

Bwana harusi alikimbizwa hospitalini kwenye ambulansi. Hakuwa wa uji
wala wa wali. Alikuwa hali mbaya sana. Tulipoenda kumtembelea
hospitalini, dada yangu alitiririkwa na machozi mithili ya ganjo
livujalo wakati wa masika. Tulihusunika na tukalia mbona hayo kutokea.
Watu wengi waliathirika kwenye mkaza huo. Si wakubwa kwa wadogo.
Tuliondoka hospitalini huku tukimwombea bwana Rekesh nafuu ya haraka.